Document ID: 31998R2701

31998R2701
L 344/81
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2701/98 НА КОМИСИЯТА
от 17 декември 1998 година
относно серия от данни, които да бъдат съставени за структурната бизнес статистика
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната бизнес статистика (1), и по-специално член 12, ii), v) и vii) от него,
като има предвид, че Регламент (ЕО, Евратом) № 58/97 на Съвета определя обща рамка за изготвянето на статистика на Общността относно структурата, дейността, конкурентноспособността и производителността на предприятията в Общността;
като има предвид, че е необходимо да се определи честотата на изготвяне на многогодишна статистика на икономическите отрасли; като има предвид, че е необходимо да бъде определена първата референтна година за изготвяне на предварителни резултати за структурната бизнес статистика; като има предвид, че е необходимо да бъде определена разбивката на резултатите за изготвяне на структурната бизнес статистика;
като има предвид, че предвидените мерки са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Честотата на изготвяне на многогодишните характеристики, разбивката на резултатите и първата референтна година за изготвяне на предварителни резултати, предвидени в членове 4, 8 и 9 от Регламент (ЕО, Евратом) № 58/97, са определени в приложението към настоящия регламент.
Член 2
1. Държавите-членки изготвят тези серии от данни за референтната 1999 година и следващите години.
2. Държавите-членки изготвят тези серии от данни и за референтните 1995, 1996, 1997 и 1998 години там, където това съответства на съществуващата национална практика.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1998 година.

Labels: 4
19